Tommy Sørbø

Tommy Sørbø (født 8. oktober 1953) er en norsk forfatter, kunsthistoriker og dramatiker, samfunnsdebattant og foredragsholder.

 Virksomhet 
Han arbeidet som museumslektor ved Nasjonalgalleriet i Oslo i 1980-årene, og har siden 1990-tallet formidlet kunst og kultur i radio og fjernsyn. Sørbø har ikke bare et teoretisk forhold til billedkunst: I 1991 hadde han separatutstilling på Galleri 27 i Oslo med egne malerier, og han har vært representert med malerier to ganger ved Statens Høstutstilling og flere ganger ved landsdelsutstillinger. 

I 1990-årene var han tekstforfatter for flere av NRK´s humor- og satiremagasin Hallo i uken i radio og fjernsyn, der han også selv medvirket, blant annet i «Hei Serru hatten», en miniserie i 12 deler i det ukentlige satiremagasinet «Egentlig». Sørbø har også skrevet flere revyer og revytekster for norske humorister.   

Han har skrevet skuespill, hørespill og scenetekster for en rekke norske institusjonsteater, blant annet Agder Teater, Teater Ibsen, Den Nationale Scene, Riksteatret og Sogn og Fjordane Teater. Sørbø har dessuten skrevet en rekke fagbøker om ulike emner innenfor alt fra kunst og filosofi til meteorologi og historie, flere av dem med en humoristisk vinkling. I 2003 ga VGs anmelder «Norges kunsthistorie en kladd» terningkast seks og karakteriserte den som årets morsomste bok.

Sørbø har markert seg som en kritisk røst til modernismens hegemoni i kunst og arkitektur, og skrev i 2007 den satiriske romanen «Søppel», blant annet basert på egne erfaringer og opplevelser fra sin virksomhet som museumslektor ved Nasjonalgalleriet. Han var sterkt engasjert i debatten rundt utformingen av det nye Munchmuseet og Nasjonalmuseet, og forfektet allerede på 1990-tallet mange av de samme ideene som Arkitekturopprøret senere har stått for.

Sørbø har vært spaltist for flere norske aviser og tidsskrift. Han har skrevet ca. 450 artikler, kronikker og essay om kunst og samfunnsspørsmål i blant annet Klassekampen, Telemarksavisa, Nettavisen, Aftenposten, Dagbladet, VG, NRK Ytring og Minerva. Siden 2011 har han hver 14. dag hatt sin faste spalte i Telemarksavisa.

 Familie 
Tommy Sørbø er bror til Lars Sørbø.

 Offentlig debatt 
 Nytt Munchmuseum 
Tommy Sørbø har blant annet engasjert seg i spørsmål som gjelder byutvikling og arkitektur.

Under debatten om nytt Munchmuseum i Oslo skrev han et innlegg med overskriften I fakkeltog for den gode smak  i Aftenposten 23. oktober 2012. Der karakteriserte han Lambda, vinnerutkastet i arkitektkonkurransen, på følgende måte:«Lambda er simpelthen et så generelt bygg, at hvis ikke det hadde blitt tegnet av Herreros, ville det ha blitt tegnet av en annen av tidens arkitekter. Lambda er et bygg som bekrefter og lukker, det motsatte av Munchs kunst som ryster og åpner.»I et nytt innlegg i samme avis 22. november 2012 under overskriften Pent, stygt eller sant? fulgte han opp med å forklare hvorfor det vakte rabalder da Oslos varaordfører Libe Rieber-Mohn uttalte at Lambda var «Ikke akkurat pent»:«... arkitekturen har ikke lenger skjønnhet som mål. Med funksjonalismen på 1920-tallet beveget arkitekturen seg bort fra de skjønne kunster.» Og videre: «Stygt og pent kan jo alle mene noe om, men hva som er funksjonelt og dermed sant, det må det fagfolk til for å kunne uttale seg om. De fleste arkitekter smiler fremdeles overbærende når folk de bygger for snakker om hva de liker og ikke liker.» I det samme debattinnlegget refererte Sørbø også til Bourdieus teori om smak som markør for sosial tilhørighet:«Den franske sosiologen Pierre Bo[u]rdieus 40 år gamle teori om smak som markør for sosial tilhørighet har selv blitt en markør for sosial tilhørighet. Kjenner du din Bo[u]rdieu vet du at du har god smak. Kjenner du ham ikke tror du at du har god smak.»

 Bibliografi 

 1995: Håndbok i å leve : tilværelsesterapeut Kjell Vigdis forteller, Gyldendal forlag
 1995: Norges nasjonalmalerier
 1998: Dråge, 2 monologar
 2003: Norges kunsthistorie, en kladd ISBN 978-82-516-2041-3
 2004: Europas filosofihistorie ISBN 82-516-2095-3
 2005: Norske malerier fra J.C. Dahl til idag ISBN 82-525-6091-1
 2007: Søppel: en roman om kunst ISBN 978-82-516-2555-5
 2012: Til fots i Toscana: en vandrehistorie med  hovedfotograf Tine Poppe ISBN 978-82-516-5621-4
 2013: For et vær! Vår lidenskap for været, Font Forlag
 2024 Karl Erik Harr – Å fange en bølge ISBN 978-82-93959-11-3 Orfeus forlag

 Medforfatter 
 1995 Kunstnerne forteller et kapittel i Gyldendals barnebokserie «i Hugin og Munin».
 2009  En fabel novelle i «Kitsch» Schibsted forlag 2009.
 2014 Telemarksdyrkingen i kunsten I «Telemarks historie. Perioden etter 1905». Bind 3.    
 Oslo: Fagbokforlaget.
 2016 Hvit jul novelle i «Juleroser» Samlaget
 2018 Julebilder novelle i «Juleroser» Samlaget.
 2024 Elisabeth Werp, En bok om Werps kunst. Medforfatter Cecile Tyri Holt, Orfeus forlag

 Dramatikk 
 1992: ”Dråges Eventyrblanding” En helaftens monolog 1992. Agder Teater, Den NationaleScene, Fjernsynsteateret, ABC-Teateret. 
 1993: ”Nisseskrekk” En stand-up, produsert av Teater Buffo. Fremført på blant annet Smuget (Oslo). 
 1993: ”Med hatten på snei” En filmserie på 12 episoder a fem minutter produsert av NrKfjernsynet. 
 1995 ”Heil o hoy”, Radioteater i fem episoder a 30 minutter. (medforfatter Lars Mjøen) Fremført og produsert av NrK, radio. 
 1998: ”Dråges eventyrlege reise.” En helaftens monolog for Agder Teater. (utgitt som bok sammen med ”Dråges Eventyrlege Reise” på Solum Forlag samme år. 
 2002: ”Fra Grenland til Graceland.” Et helaftens teaterstykke om Elvis for Teater Ibsen. 
 2006: ”Det er møe en skal mellom.” Teater buffo, Cafe K i Porsgrunn. Historien om en ung gutts oppvekst i en revyaktig innpaking. 
 2007: ”Det er møe mer en skal mellom” Teater buffo, Cafe K i Porsgrunn. En selvstendig oppfølger av ”Det er møe en skal mellom.” 
 2008: ”Harry!” Teater buffo, Cafe K i Porsgrunn En sommerrevy for Grenland og Nedre Telemark. 
 2008: ”En harry i Litteraturhuset” Et helaftens onemansshow/ revy/monolog på Litteraturhuset i Oslo. 
 2011: ”Percy Grainger” Et drama om Percy Graingers liv og musikk, fremført av Teater Ibsen i samarbeid med Marinemusikken i Horten på Bakkenteigen Kulturhus 
 2014: ”Norge nett.no” Helaftens skuespill i forbindelse med 200-årjubileet for Grunnloven, fremført av Sogn og Fjordane Teater
 2015: «Grønn Grus» Sommerrevy for Notodden og Telemark, fremført av Teater Buffo på Blueshuset i Notodden. 
 2021 «Refusert!» Et helaftens skuespill for Teater Ibsen.

 Billedkunstner 
 1984: Høstutstillingen i Oslo (maleri)
 1985: Høstutstillingen i Oslo (maleri)
 1991: Galleri 27 i Oslo Separatutstilling (maleri)
 2003: Separatutstilling på Galleri Osebro i Porsgrunn

Hans malerier er innkjøpt av Norsk Hydro og Sparebanken Grenland

 Priser og utmerkelser 
 2002: Oslo kommunes kulturstipend
 2006:  Gledesprisen fra Porsgrunn Kultursenter 
 2017:  Porsgrunn kommunes kulturpris

 Podcast 
2024: Tojes time https://asletoje.no/tojes-time-tommy-sorbo/

 Debatt 

2024: Subjekt. Trenger kunstfeltet sitt eget arkitekturopprør? 

 Referanser 

 Eksterne lenker 

  Tommy Sørbø hos Norske Dramatikeres Forbund

Kategori:Norske dramatikere
Kategori:Norske kunsthistorikere
Kategori:Norske sakprosaforfattere
Kategori:Norske komikere
Kategori:Personer fra Porsgrunn kommune